CELEX: 52021PC0588
Language: et
Date: 2021-09-28
Title: Ettepanek: NÕUKOGU MÄÄRUS, milles käsitletakse kalapüügivõimaluste jaotamist Euroopa Liidu ja Mauritaania Islamivabariigi vahelise säästva kalapüügi partnerluslepingu (2021–2026) rakendusprotokolli alusel

EUROOPA KOMISJON
            Brüssel,28.9.2021
            COM(2021) 588 final
            2021/0302(NLE)
            
            Ettepanek:
            NÕUKOGU MÄÄRUS,
            milles käsitletakse kalapüügivõimaluste jaotamist Euroopa Liidu ja Mauritaania Islamivabariigi vahelise säästva kalapüügi partnerluslepingu (2021–2026) rakendusprotokolli alusel
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               
                  Kalandussektorit käsitlev partnerlusleping Mauritaania Islamivabariigi ja Euroopa Ühenduse vahel allkirjastati ja seda hakati ajutiselt kohaldama 8. augustil 2008 kuueks aastaks. Lepingu kestust on hiljem vaikimisi pikendatud. Kalandussektorit käsitleva partnerluslepingu viimast rakendusprotokolli, mille esialgne kestus oli neli aastat (2015–2019), on pikendatud kaks korda, iga kord ühe aasta võrra. Selle kehtivusaeg lõpeb 15. novembril 2021
                     1
                  . Euroopa Komisjon pidas asjakohaste läbirääkimisjuhiste
                     2
                   alusel Mauritaania Islamivabariigi valitsusega (edaspidi „Mauritaania“) läbirääkimisi, et sõlmida Euroopa Liidu nimel uus säästva kalapüügi partnerlusleping ja selle rakendusprotokoll. Läbirääkimiste tulemusena parafeerisid läbirääkijad 28. juulil 2021 partnerluslepingu ja selle juurde kuuluva rakendusprotokolli. 
               
               
                  Uus leping kehtib kuus aastat alates selle ajutise kohaldamise kuupäevast, st kuupäevast, mil lepinguosalised selle allkirjastasid, nagu on sätestatud artiklis 20. Lepingut võib vaikimisi pikendada. 
               
               
                  Uus rakendusprotokoll kehtib viis aastat alates selle ajutise kohaldamise kuupäevast, st kuupäevast, mil lepinguosalised selle allkirjastasid, nagu on sätestatud artiklis 19. Protokollis on sätestatud klausel, mille kohaselt tuleb protokoll selle teisel kohaldamisaastal läbi vaadata, pidades silmas kalapüügivõimaluste ja sellega seotud rahalise hüvitise võimalikku kohandamist. 
               
               
                  Ettepaneku eesmärk on kehtestada protokolliga ette nähtud kalapüügivõimaluste jaotus liikmesriikide vahel.
               
            
            
               •Kooskõla poliitikavaldkonnas praegu kehtivate õigusnormidega
            
            
               
                  Uue lepingu peamine eesmärk on luua Euroopa Liidu ja Mauritaania Islamivabariigi kalandusalase strateegilise partnerluse jätkumiseks ja tugevdamiseks ajakohane raamistik, võttes arvesse reformitud ühise kalanduspoliitika prioriteete ja selle välismõõdet.
               
               
                  Protokolli eesmärk on sätestada Euroopa Liidu laevade kalapüügivõimalused Mauritaania püügipiirkonnas kalavarude kasutamata ülejäägi piires, lähtudes parimatest kättesaadavatest teaduslikest nõuannetest ning Rahvusvahelise Atlandi Tuunikala Kaitse Komisjoni (ICCAT) resolutsioonidest ja soovitustest. Euroopa Komisjoni seisukoht läbirääkimistel põhines muu hulgas eelmise rakendusprotokolli (2015–2019) hindamise tulemustel ning uue protokolli sõlmimist käsitleval ettevaataval hinnangul. Hinnangute koostajaks olid väliseksperdid. Rakendusprotokolli eesmärk on ühtlasi edendada Euroopa Liidu ja Mauritaania Islamivabariigi koostööd, et arendada mõlema lepinguosalise huvides säästvat kalanduspoliitikat ning kalavarude vastutustundlikku kasutust Mauritaania püügipiirkonnas ja Atlandi ookeanis. See koostöö aitab kaasa ka töökohtade loomisele, austades inimväärseid töötingimusi kooskõlas ILO konventsiooniga nr 188 (kalandustöö konventsioon).
               
               
                  Uue protokolliga nähakse selle kohaldamise kahe esimese aasta jooksul ette samad kalapüügivõimalused nagu kehtiva protokolliga, välja arvatud võrdlustonnaaž kahe tuunipüügilaevakategooria puhul, mille suhtes tehakse väike kohandus. Täpsemalt puudutavad need järgmisi kategooriaid:
               
            
            
               –püügikategooria 1 – vähilaadsete (v.a langustid ja krabid) püüdmiseks ettenähtud laevad: 5000 tonni, 15 laeva;
            
            
               –püügikategooria 2 – senegali merluusi püügi traalerid (mitte külmutustraalerid) ja põhjaõngejadalaevad: 6 000 tonni, 4 laeva;
            
            
               –püügikategooria 2a – senegali merluusi püügi külmutustraalerid: 3 500 tonni merluusi, 1 450 tonni kalmaari, 600 tonni seepiat; 6 laeva; 
            
            
               –püügikategooria 3 – põhjalähedaste liikide (v.a senegali merluus) püügiks ettenähtud laevad, mis kasutavad muid püügivahendeid kui traalnoot: 3000 tonni, 6 laeva;
            
            
               –püügikategooria 4 – tuunipüügiseinerid: 14 000 tonni (võrdluskogus), 29 laeva;
            
            
               –püügikategooria 5 – ritvõngedega tuunipüügilaevad ja triivõngelaevad: 7 000 tonni (võrdluskogus), 15 laeva;
            
            
               –püügikategooria 6 – pelaagilisi traalnootasid kasutavad külmutustraalerid: 247 500 tonni, 19 laeva;
            
            
               –püügikategooria 7 – värske pelaagilise püügi laevad: 15 000 tonni (püügikategooria 6 kasutamise korral arvatakse maha kõnealuse kategooria kogustest), 2 laeva.
            
         
         
            
               •Kooskõla liidu muude tegevuspõhimõtetega
            
            
               
                  Läbirääkimised uue säästva kalapüügi partnerluslepingu ja selle rakendusprotokolli sõlmimiseks Mauritaaniaga on osa liidu välistegevusest seoses Aafrika, Kariibi mere ja Vaikse ookeani piirkonna (AKV) riikidega ning need vastavad eelkõige liidu eesmärkidele austada demokraatlikke põhimõtteid, head valitsemistava ja inimõigusi.
               
               
                  Mauritaania puhul on kalandusalane partnerlusleping osa laiemast kahepoolsest partnerlusraamistikust, mis hõlmab erinevaid valdkondi, sealhulgas arengukoostööd, rahu ja julgeolekut, head valitsemistava, inimõigusi, sisserännet, inimarengut, kestlikku majanduskasvu ja arengut, kaasa arvatud töötingimusi, keskkonda ja kliimamuutusi ning äärepoolseimate piirkondade poliitikat.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Õiguslik alus on Euroopa Liidu toimimise lepingu artikli 43 lõige 3, milles on sätestatud, et nõukogu võtab komisjoni ettepaneku põhjal vastu meetmed kalapüügivõimaluste eraldamise kohta.
               
            
            
               •Subsidiaarsus (ainupädevusse mittekuuluva valdkonna puhul)
            
            
               
                  Ettepanek tehakse Euroopa Liidu ainupädevusse kuuluvas valdkonnas.
               
            
            
               •Proportsionaalsus
            
            
               
                  Ettepanek on proportsionaalne eesmärgiga luua õiguslik, keskkonnaalane, majanduslik ja sotsiaalne juhtimisraamistik liidu kalalaevade püügitegevuseks kolmanda riigi vetes ning mis on kehtestatud ühise kalanduspoliitika määruse artiklis 31. Ettepanek vastab nimetatud sätetele ja kõnealuse määruse artikli 32 sätetele kolmandatele riikidele antava finantsabi kohta.
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  2018. aastal tegi komisjon Mauritaaniaga sõlmitud kalandussektorit käsitleva partnerluslepingu kehtiva protokolli (2015–2019) järelhindamise ning eelhindamise protokolli võimaliku pikendamise kohta.
               
               
                  Hindamise käigus jõuti järeldusele, et ELi kalandussektor on kindlalt huvitatud kalastamisest Mauritaanias ning võttes arvesse kalanduse tähtsust Mauritaania majanduse jaoks, oleks protokolli uuendamine mõlema lepinguosalise huvides. Lisaks aitaks rakendusprotokolli uuendamine tugevdada seiret, kontrolli ja järelevalvet ning tõhustada piirkonna kalandusvaldkonna juhtimist.
               
               
                  ELile on tähtis, et oleks olemas õigusakt, mis võimaldab tihedat valdkondlikku koostööd riigiga, kes on allpiirkondlikul tasandil ookeanide majandamises oluline osaleja, võttes arvesse selle riigi jurisdiktsiooni alla kuuluva püügipiirkonna ulatust. Suhete tugevdamine Mauritaaniaga võimaldab ka luua liite ICCATi raames ja muudes piirkondlikes organites, eelkõige CECAFis. Lisaks tähendab see, et ELi laevastikul säilib juurdepääs olulisele püügipiirkonnale püügistrateegiate rakendamiseks mitmeaastase rahvusvahelise õigusraamistiku kohaselt. Mauritaania ametiasutuste jaoks on eesmärk säilitada suhteid liiduga, et tugevdada ookeanide majandamist, saada konkreetset valdkondlikku toetust, millega nähakse ette mitmeaastased rahastamisvõimalused, ning alustada püügitegevuse toel oma töötleva tööstuse industrialiseerimist, mis on osa majanduse mitmekesistamise kavast.
               
            
            
               •Konsulteerimine sidusrühmadega
            
            
               
                  Hindamise käigus konsulteeriti liikmesriikidega, tööstusharu esindajatega ja rahvusvaheliste kodanikuühiskonna organisatsioonidega ning Mauritaania kalandussektori haldusasutuste ja kodanikuühiskonnaga. Konsultatsioonid toimusid ka kaugpüügi nõuandekomisjoni raames.
               
            
            
               •Eksperdiarvamuste kogumine ja kasutamine
            
            
               
                  Ühise kalanduspoliitika määruse artikli 31 lõike 10 kohaselt kutsus komisjon eel- ja järelhindamist tegema sõltumatu konsultandi.
               
            
            
               •Mõju hindamine
            
         
         
            
               
                  Ei kohaldata.
               
            
            
               4.MÕJU EELARVELE
            
            
               
                  Määruse eelnõu ei mõjuta liidu eelarvet.
               
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
            
               
                  Käesolev menetlus on algatatud paralleelselt menetlustega, mis on seotud nõukogu otsusega Euroopa Liidu ja Mauritaania Islamivabariigi vahelise säästva kalapüügi partnerluslepingu ja selle rakendusprotokolli liidu nimel allkirjastamise ja ajutise kohaldamise kohta, samuti nõukogu otsusega nende sõlmimise kohta. Käesolevat määrust tuleb hakata kohaldama niipea, kui protokollikohane kalandustegevus osutub võimalikuks, st protokolli ajutise kohaldamise kuupäeval.
               
            
            
               2021/0302 (NLE)
            
            
               Ettepanek:
            
            
               NÕUKOGU MÄÄRUS,
            
            
               milles käsitletakse kalapüügivõimaluste jaotamist Euroopa Liidu ja Mauritaania Islamivabariigi vahelise säästva kalapüügi partnerluslepingu (2021–2026) rakendusprotokolli alusel
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
            
               (1)Euroopa Ühenduse ja Mauritaania Islamivabariigi vaheline kalandusalane partnerlusleping,
                  3
                mis jõustus 8. augustil 2008, kehtib veel ka praegu. Lepingu praegune rakendusprotokoll aegub 15. novembril 2021. 
            
            
               (2)8. juulil 2019 volitas nõukogu komisjoni alustama läbirääkimisi Mauritaania Islamivabariigiga (edaspidi „Mauritaania“) Euroopa Liidu ja Mauritaania Islamivabariigi vahelise uue säästva kalapüügi partnerluslepingu (edaspidi „uus partnerlusleping“) ja selle uue rakendusprotokolli (edaspidi „uus protokoll“) sõlmimiseks.
            
            
               (3)Läbirääkimised lõppesid edukalt uue partnerluslepingu ja uue protokolli parafeerimisega 28. juulil 2021. Uue lepinguga asendatakse praegu kehtiv partnerlusleping.
            
            
               (4)[…] võttis nõukogu vastu otsuse (EL) 2021/xxxx
                  4
                uue partnerluslepingu ja protokolli allkirjastamise kohta, tingimusel et need sõlmitakse hilisemal kuupäeval.
            
            
               (5)Uue protokolliga ettenähtud kalapüügivõimalused tuleks jaotada liikmesriikide vahel protokolli kogu kohaldamisajaks.
            
         
         
            
               (6)Käesolev määrus peaks jõustuma võimalikult kiiresti, pidades silmas liidu püügitegevuse majanduslikku tähtsust Mauritaania püügipiirkonnas ja vajadust lühendada nii palju kui võimalik ajavahemikku, mil püügitegevus on katkestatud,
            
            
               (7)Uut protokolli kohaldatakse ajutiselt alates selle allkirjastamise kuupäevast, et liidu laevad saaksid püügitegevust jätkata. Seepärast tuleks käesolevat määrust kohaldada alates samast kuupäevast,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Protokollis, millega määratakse ajavahemikuks 2021–2026 kindlaks Euroopa Liidu ja Mauritaania Islamivabariigi vahelise säästva kalapüügi partnerlusepinguga ette nähtud kalapüügivõimalused ja rahaline toetus (edaspidi „protokoll“), sätestatud kalapüügivõimalused jaotuvad liikmesriikide vahel järgmiselt:
            
            
               (1)püügikategooria 1 – vähilaadsete (v.a langustid ja krabid) püüdmiseks ettenähtud laevad:
            
            
               Hispaania
                     4 150 tonni
            
            
               Itaalia
                     
                     600 tonni
            
            
               Portugal
                     250 tonni
            
            
               Korraga võib Mauritaania vetes olla kuni 15 selle püügikategooria laeva;
            
            
               (2)püügikategooria 2 – senegali merluusi püügi traalerid (mitte külmutustraalerid) ja põhjaõngejadalaevad:
            
            
               Hispaania
                     6 000 tonni
            
            
               Korraga võib Mauritaania vetes olla kuni 4 selle püügikategooria laeva;
            
            
               (3)püügikategooria 2a – senegali merluusi (külmutus)traalerid:
            
            
               Hispaania:
            
            
               senegali merluus
                     3 500 tonni
            
            
               kalmaar
                     1 450 tonni
            
            
               seepia
                     600 tonni
            
            
               Korraga võib Mauritaania vetes olla kuni 6 selle püügikategooria laeva;
            
            
               (4)püügikategooria 3 – põhjalähedaste liikide (v.a senegali merluus) püügiks ettenähtud laevad, mis kasutavad muid püügivahendeid kui traalnoot:
            
         
         
            
               Hispaania
                     3 000 tonni
            
            
               Korraga võib Mauritaania vetes olla kuni 6 selle püügikategooria laeva;
            
            
               (5)püügikategooria 4 – tuunipüügiseinerid (võrdluskogus 14 000 tonni)
            
            
               Hispaania
                     17 püügilitsentsi (aastased)
            
            
               Prantsusmaa
                     12 püügilitsentsi (aastased)
            
            
               (6)püügikategooria 5 – ritvõngedega tuunipüügilaevad ja triivõngelaevad (võrdluskogus 7 000 tonni)
            
            
               Hispaania
                     14 püügilitsentsi (aastased)
            
            
               Prantsusmaa
                     1 püügilitsents (aastane)
            
            
               (7)püügikategooria 6 – pelaagilisi traalnootasid kasutavad külmutustraalerid:
            
            
               Saksamaa
                     13 038,4 tonni
                     
            
            
               Prantsusmaa
                     2 714,6 tonni 
            
            
               Läti
                     55 966,6 tonni 
            
            
               Leedu
                     59 837,6 tonni
            
            
               Madalmaad
                     64 976,1 tonni 
            
            
               Poola
                     27 106,6 tonni 
            
            
               Iirimaa
                     8 860,1 tonni
            
            
               Protokolli kohaldamisaja jooksul on liikmesriikidel järgmine arv kvartalilitsentse:
            
            
               Saksamaa
                     4
            
            
               Prantsusmaa
                     2
            
            
               Läti
                     20
            
         
         
            
               Leedu
                     22
            
            
               Madalmaad
                     16
            
            
               Poola
                     8
            
            
               Iirimaa
                     2
            
            
               Liikmesriigid teatavad komisjonile juhtudest, kui teatavad litsentsid võidakse anda teiste liikmesriikide käsutusse.
            
            
               Korraga võib Mauritaania vetes olla kuni 19 selle püügikategooria laeva;
            
            
               (8)püügikategooria 7 – värske pelaagilise püügi laevad:
            
            
               Iirimaa
                     15 000 tonni
            
            
               Juhul kui neid kalapüügivõimalusi ei kasutata, võib need kanda üle püügikategooria 6 alla vastavalt selle kategooria jaotamispõhimõttele.
            
            
               Korraga võib Mauritaania vetes olla kuni 2 selle püügikategooria laeva.
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Seda kohaldatakse alates protokollile allakirjutamise kuupäevast.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT L 404, 2.12.2020, lk 1.
               
               
                  
                     (2)
                  
                        Vastu võetud põllumajandus- ja kalandusnõukogu 3418. istungil 22. oktoobril 2015.
               
               
                  
                     (3)
                  
                        Nõukogu 30. novembri 2006. aasta määrus (EÜ) nr 1801/2006 Euroopa Ühenduse ja Mauritaania Islamivabariigi vahelise kalandusalase partnerluslepingu sõlmimise kohta (ELT L 343, 8.12.2006, lk 1). 
               
               
                  
                     (4)
                  
                        Nõukogu … … otsus (EL) 2021/... (ELT L ..., ..., lk …).